《洞仙歌（为叶梦锡总领寿）》
宋代·丘崈

一番好景，近莺花时候。才过收灯便晴昼。正熊罴、占梦日，戏彩称觞，当此际，须信人间未有。

光华分瑞节，粉署兰台，谁出如公望郎右。气如虹，才吐凤，指掌功名，余事也，千载犹当不朽。待＿国、清边取封侯，看肘后、黄金印悬如斗。

作者简介：丘崈(1135-1208) 南宋将领。字宗卿，江阴（今属江苏）人。